Arild Moe

Arild Moe (født 1955) er en norsk statsviter og seniorforsker ved Fridtjof Nansens Institutt (FNI) på Polhøgda. Han er cand.polit. fra Universitetet i Oslo og har også studert russisk og offentlig rett. Moe har vært tilknyttet Fridtjof Nansens Institutt siden 1983, og har også vært gjesteforsker ved Stanford University og førsteamanuensis II ved Det norske universitetssenter i St. Petersburg.

Moe har i sin forskning særlig vært opptatt av petroleumspolitikk, med vekt på russisk energisektor. Over lengre tid har han fulgt utviklingen av og drivkreftene bak petroleumsaktiviteten i Arktis. Moe arbeider også med skipsfart i Arktis, spesielt utviklingen av den Nordlige sjørute, der han analyserer økonomiske drivkrefter så vel som politiske og juridiske rammebetingelser. Moe har forsket på norsk-russisk miljøsamarbeid, norsk nordområdepolitikk og nylig ledet han et forskningsprosjekt om asiatiske staters interesser i Arktis.

Moe har en lang publikasjonsliste og er også en aktiv bidragsyter i media, spesielt i saker som omhandler russiske forhold, Svalbard og Arktis.

Utvalgte, nyere publikasjoner 
 The Globalization of Russian Gas - Political and Commercial Catalysts, Cheltenham UK: Edward Elgar, 2019 (with J. Henderson).

 Asian Countries and Arctic Shipping: Policies, Interests and Footprints on Governance, Arctic Review on Law and Politics, Vol. 10, 2019, pp. 24–52. http://dx.doi.org/10.23865/arctic.v10.1374. (With O.S. Stokke)
 Does Russian unconventional oil have a future? Energy Policy, Volume 119, August 2018, Pages 41–50. Available at https://doi.org/10.1016/j.enpol.2018.04.021. (With V. Kryukov)
 Arctic Hydrocarbon Development: State Interests and Policies, in Svein Vigeland Rottem and Ida Folkestad Soltvedt (eds), Arctic Governance: Energy, Living Marine Resources and Shipping. London, I.B. Tauris, 2018, pp. 26-50. (with Dag Harald Claes and Svein Vigeland Rottem)
 Arctic Offshore Petroleum: Resources and Political Fundamentals, in Svein Vigeland Rottem and Ida Folkestad Soltvedt (eds), Arctic Governance: Energy, Living Marine Resources and Shipping. London, I.B. Tauris, 2018, pp. 9-25. (with Dag Harald Claes).
 Unitization of petroleum fields in the Barents Sea: Towards a common understanding? Arctic Review on Law and Politics, Vol 9, March 2018, pp. 72-96 (with Daniel Fjærtoft, Natalia Smirnova, Alexey Cherepovitsyn)
 Russia’s gas 'Triopoly': implications of a changing gas sector structure, Eurasian Geography and Economics, Vol 58, No 4, 2017, pp. 442-468 (With James Henderson)

Referanser

Eksterne lenker 
 

Norske statsvitere
Personer tilknyttet Fridtjof Nansens Institutt